คือไม่เคยกินยาคุมมาก่อนแล้วบังเอิญเพิ่งกินเม็ดแรกได้แค่ 2 ชม.ก่อนแฟนหลั่งใน ทั้ง 4 ครั้งของการมีเพศสัมพันธุ์ ในคืนเดียวกัน แต่วันถัดมาก็กินยาคุมตลอดอีก 3 วัน โดยก็มีการหลั่งในทุกวันตอนกินยาคุมเม็ดแรก ก็หลังจากหมดประจำเดือนไปแล้ว 3 วันน่ะค่ะจะท้องไหมคะ คือมันรีบและลืมเรื่องการคุมกำเนิดไปเลยจริงๆ ค่ะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา (ไม่ใช่ประจำเดือนหมด) ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%แต่หากเลย 5 วันไปแล้ว ยาจะยังไม่สามารถออกฤทธิ์ในการป้องกันการตั้งครรภ์ได้ทันที โดยต้องทานต่อเนื่องไปอย่างน้อย 7 วันก่อน ดังนั้น หากมีเพศสัมพันธ์ก่อนทานยาครบ 7 วัน ก็ย่อมจะมีโอกาสตั้งครรภ์ได้ค่ะ ซึ่งหากจะป้องกันการตั้งครรภ์ก็ต้องทานยาคุมฉุกเฉิน แต่ก็ต้องไม่เกิน 72 ชั่วโมงนับจากที่ได้มีเพศสัมพันธ์ในวันแรกไปค่ะ